The Pussycat Dolls
<s>The Pussycat Dolls () američka je devojačka grupa.</s><s>Nastale su 1995. kao plesna trupa, a onda 2003. kao muzička grupa.</s><s>Devojke iz ove grupe proslavile su se pločom PCD i hitovima "Don't Cha", "Buttons", "When I Grow Up" i "Jai Ho".</s>

<s>Postava grupe se tokom više godina menjala.</s><s>Članice Pusiket Dols kao muzičke grupe su Nikol Šerzinger, Melodi Tornton, Džesika Suta, Ešli Roberts i Kimberli Vajat, mada je Karmit u februaru 2008. napustila grupu.</s><s>Nikol je bila glavni vokal u grupi, a sve češće je pevala i Melodi, ponekad i Karmit.</s><s>Ostale članice su pevale prateće vokale i plesale.</s>

<s>Karijera</s>

<s>1995—2002: Plesna grupa 
Robin Antin je, zajedno sa svojom prijateljicom Kristinom Eplgejt, danas poznatom glumicom, osnovala plesnu grupu 1993. godine.</s><s>Grupa je imala svoj prvi nastup 1995.</s><s>U ovom periodu, devojke su plesale u jednom noćnom klubu, uglavnom uz hitove iz pedesetih i šezdesetih, u oskudnoj odeći.</s>

<s>Uskoro, dobile su svoj „šou“ utorkom u klubu „The Viper Room“ u Los Anđelesu i tamo su plesale u periodu od 1995. do 2001. godine.</s><s>Uskoro, Pusiket dols su postale poznata plesna grupa, koja je nastupala uz razne izvođače, kao što su Pink i Kristina Agilera.</s><s>Devojke su se pojavljivale i u spotovima nekih pevača, a mnoge slavne žene su im se pridruživale u njihovim nastupima.</s><s>Između ostalih, to su Lusi Lu, Dru Barimor i Kameron Dijaz, Eva Longorija, Tori Speling, Dženifer Aniston, Paris Hilton.</s><s>Za 2008. godinu, najavljeno je da će im se na jednom nastupu pridružiti Viktorija Bekam.</s>

<s>2003—2007: formiranje grupe i PCD 
Prvi singl koja je grupa lansirala bio je "Don't Cha", zajedno sa američkim reperom Basta Rajmsom.</s><s>Ova pesma odmah je postala hit širom sveta, lansirajući Pusiket Dols u zvezde.</s><s>Njihov sledeći singl bila je balada "Stickwitu", za koju su 2006. primile nagradu „Gremi“ za najbolje izvođenje jednog pop dua ili grupe.</s><s>Isti uspeh postigli su singlovi "Beep" (sa reperom Vil Aj Emom), "Buttons" (sa reperom Snup Dogom), "I Don't Need A Man" ii "Wait A Minute.</s>

<s>2007. godine, Pusiket Dols su napravile svoj šou Pussycat Dolls Presents: The Search of the New Doll, pomoću koje su nameravale da pronađu svoju novu, sedmu članicu.</s><s>Nakon nekoliko meseci takmičenja, pobedila je mlada Ajša Nitolano.</s><s>Ona nije učestvovala ni u jednom projektu sa grupom i uskoro ju je napustila, kako bi se posvetila solo karijeri.</s>

<s>2008—2010: Doll Domination i raspuštanje grupe 
U februaru 2008. godine, Karmit Bahar je potvrdila da napušta Pusiket dols.</s><s>Grupa je nastavila karijeru kao petorka.</s>

<s>2008. godine izdale sz drugi album pod nazivom Doll Domination, sa koga su se izdvojili hitovi poput "When I Grow Up", i "Jai Ho".</s>

<s>Početkom 2010. godine grupu su napustile sve članice, a u julu 2011, Robin Antin je potvrdila da se Pusiket Dols vraćaju u novom sastavu i da će sve članice nove grupe pevati, za razliku od prethodih.</s>

<s>2017—danas: Ponovno okupljanje</s>

<s>Solo karijere 
 Nikol Šerzinger je početkom 2011. izdala svoj prvi solo album "Killer Love", a veliki uspeh imali su singlovi "Don't Hold Your Breath" i "Right There".</s><s>Melodi Tornton sprema solo album za 2011. godinu, a prvi singl sa tog albuma je nazvan "Sweet Vendetta".</s><s>Džesika Suta je početkom 2007. snimila nekoliko uspešnih dueta, a solo album će izdati krajem 2011. godine, sa kojeg je izdvojen prvi singl "Show Me“.</s><s>Kimberli Vajat je nakon odlaska iz grupe, oformila novu pod nazivom "Her Majesty and The Wolves" i izdala album "111".</s>

<s>Diskografija</s>

<s>PCD (2005)
 Doll Domination (2008)</s>

<s>Spoljašnje veze</s>

<s>Američke pop grupe
Američke savremene ritam i bluz grupe
Američke hip hop grupe
Muzičke grupe iz Los Anđelesa
Muzičke grupe osnovane 2003.</s>

